Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9242

12. FEJEZET- ICAO LÁTÁS SZERINTI MEGKÖZELÍTÉSI TÉRKÉP 12.1 Rendeltetése E térképnek kell a légijármű személyzet részére biztosítani azokat az információkat, amelyek lehetővé teszik, hogy a repülés utazó/süllyedési szakaszáról látás szerint tájékozódva tudjanak áttérni a leszállás tervezett futópályájára végzett megközelítésre. 12.2 Alkalmazási előírások Az ICAO Látás szerinti Megközelítési Térkép-et az 1.3.2 pontban meghatározott módon közzé kell tenni a nemzetközi polgári repülés által használt minden olyan repülőtérre, ahol: 1) navigációs berendezések csak korlátozottan állnak rendelkezésre; vagy 2) rádióösszeköttetési berendezések nem állnak rendelkezésre; vagy 3) 1:500 000, vagy nagyobb részletességű megfelelő légi-forgalmi térkép a repülőtérről és annak környezetéről nem áll rendelkezésre; vagy 4) látva repülési megközelítési eljárásokat alakítottak ki. 12.3 Méretarány 12.3.1 A méretarány legyen megfelelő ahhoz, hogy a térkép ábrázolja a lényeges terepjellegzetességeket és a repülőtér helyszínrajzát. 12.3.2 Ajánlás. - A méretarány 1:500 000-nél kisebb nem lehet. Megjegyzés. - Ajánlott méretarány az 1:250 000, vagy 1:200 000. 12.3.3 Ajánlás. - Ha az adott repülőtérről ICAO Műszeres Megközelítési Térkép rendelkezésre áll, akkor a Látás szerinti Megközelítési Térképet azzal azonos méretarányban kell elkészíteni. 12.4 Formátum Ajánlás. - A térképlap mérete 210 x 148 mm (8.27 x 5.82 hüvelyk) legyen. Megjegyzés. - Előnyös, ha a térképet több színnel nyomják, a színeket úgy megválasztva, hogy a térkép a lehető legjobb olvashatóságot biztosítsa a változó fényerő és fényfajták között. 2007/70/II. szám 12.5 Vetület 12.5.1 Szögtartó vetületet kell alkalmazni, amelyen az egyenes vonal megközelítőleg azonos egy nagykörrel. 12.5.2 Ajánlás. - A térképlap vonalhálóján egyenlő térközönként fokbeosztási vonalakat kell elhelyezni. 12.6 Azonosítás A térképet a repülőtér által kiszolgált városnak, vagy nagyvárosnak a nevével és a repülőtér nevével kell azonosítani. 12.7 Kultúr környezet és tereprajz 12.7.1 A természetes és kultúr környezeti terepjellegzetességeket kell feltüntetni (például sziklaszirteket, parti sziklafalakat, homokdűnéket, városokat, nagyvárosokat, utakat, vasutakat, egyedül álló világítótornyokat, stb.). 12.7.1.1 Ajánlás. - A földrajzi helységneveket csak akkor kell megadni, amikor azok az összetévesztés elkerülése, vagy a bizonytalanság megakadályozása végett szükségesek. 12.7.2 A partvonalakat, tavakat, folyókat és patakokat fel kell tüntetni. 12.7.3 A domborzatot a térképen ábrázolt terület magassági és akadályjellemzőnek legjobban megfelelő módon kell ábrázolni. 12.7.4 Ajánlás. - Ha a magassági pontokat feltüntetnek, akkor azokat gondosan meg kell válogatni. Megjegyzés. - Bizonyos kiemelkedő pontok magassága/tengerszinthez viszonyított magassága megadható mind a repülőtér szintjéhez viszonyítva mind, a közepes tengerszinthez viszonyítva is. 12.7.5 A különböző vonatkozási alaphoz viszonyított magasságok számértékeit jól megkülönböztethető módon kell feltüntetni. 12.8 Mágneses eltérés A mágneses eltérést fel kell tüntetni. 12.9 Irányok, útirányok és radiálok 12.9.1 A 12.9.2 pontban előírtak kivételével, az irányoknak, útirányoknak és a radiáloknak mágneses irányoknak kell lenniük. 12.9.2 Ajánlás. - A magasabb földrajzi szélességű területek esetében, ha az illetékes hatóság döntése szerint a mágneses Északhoz viszonyított iránymeghatározás nem megfelelő, más alkalmas vonatkoztatási alap, például földrajzi Észak, vagy hálózati Észak használható. 12.9.3 Ha az irányok, útirányok, vagy a radiálok földrajzi Északhoz, vagy hálózati Északhoz viszonyítva szerepelnek, akkor ezt világosan jelezni kell. Ha hálózati Északot alkalmaznak, akkor ennek a hálózati vonatkoztatási hosszúsági körét azonosítani kell. 12.10 Légiforgalmi adatok 12.10.1 Repülőterek 12.10.1.1 Az összes repülőteret a futópálya elrendezés ábrázolásával kell feltüntetni. Ha bármelyik 2007/70/II. szám leszállási irány használata korlátozva lenne, azt jelölni kell. Ahol két szomszédos repülőtér viszonylatában fennáll az összetéveszthetőség lehetősége, ezt jelezni kell. Az üzemen kívül helyezett repülőtereket "üzemen kívül"-iként kötelező azonosítani. 12.10.1.2 A repülőtér tengerszinthez viszonyított magasságát a térképen szembetűnő helyen fel kell tüntetni. 12.10.2 Akadályok 12.10.2.1 Az akadályok feltüntetése és azonosítása kötelező. 12.10.2.2 Az akadályok magasságát a tetejük tengerszinthez viszonyított magasságának a legközelebbi (magasabb) méterre, vagy lábra felkerekítésével kell megadni. 12.10.2.3 Ajánlás. - Az akadályok repülőtér tengerszintjéhez viszonyított magasságát fel kell tüntetni. 12.10.2.3.1 Ha az akadályok terepszint feletti magasságát szerepeltetik, akkor a vonatkoztatási alapot a térképen szembetűnő helyen fel kell tüntetni, továbbá a magasságokat zárójelben kell megadni a térképen. 12.10.3 Tiltott, korlátozott és veszélyes légterek A tiltott légtereket, korlátozott légtereket és veszélyes légtereket azonosítójukkal és magassági határaikkal együtt kötelező feltüntetni. 12.10.4 Kijelölt légterek Ahol alkalmazható, a repülőtéri irányítói körzeteket és a repülőtéri forgalmi körzeteket magassági határaikkal együtt és a légtér megfelelő osztály jelével együtt kell feltüntetni. 12.10.5 Tájékoztatás látás szerinti megközelítéshez 12.10.5.1 A látás szerinti megközelítési eljárásokat - ahol ez alkalmazható - a térképen fel kell tüntetni. 12.10.5.2 A navigáció látási támpont segédeszközeit fel kell tüntetni, ahogy megfelelő. 12.10.5.3 Az optikai siklópálya rendszer helyét és típusát, valamint a névleges megközelítési siklószöget és a névleges "siklópályán" jelnek megfelelő küszöb feletti minimum szemmagasságot fel kell tüntetni. Továbbá ott, ahol a rendszer tengelye nem párhuzamos a futópálya középvonalával fel kell tüntetni az irányeltérés szögét és irányát, úgy, mint jobbra vagy balra. 12.10.6 Kiegészítő tájékoztatások 12.10.6.1 A rádió-navigációs berendezéseket, frekvenciájukkal és azonosítójukkal együtt fel kell tüntetni, ahogy megfelelő. 12.10.6.2 A rádióösszeköttetési berendezéseket frekvenciájukkal együtt fel kell tüntetni, ahogy megfelelő. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes